rlitschk/wikidir huggingface dataset:
En Veeleck is en Begreep ut de Geometrie. En Veeleck is dat, wat rutkummt, wenn een tominnst dree Punkten in de Flach dör Streken so verbinnt, dat de Figur slaten is. Bispelen sünd Dreeeck, Veereck oder Sösseck. En Veeleck is en slaten Figur, de dör dat Tupel P := ( P 1 , P 2 , … , P n ) , P i ∈ R m , 1 ≤ i ≤ n {\displaystyle P:=\left(P_{1},P_{2},\ldots ,P_{n}\right),P_{i}\in \mathbb {R} ^{m},1\leq i\leq n} vun n {\displaystyle n} Punkten eendüdig defineert warrt. Disse Punkte warrt Eckpunkten oder ok Ecken nöömt. De Streken P i P i + 1 ¯ ( i = 1 , … , n − 1 ) {\displaystyle {\overline {P_{i}P_{i+1}}}\left(i=1,\ldots ,n-1\right)} un P n P 1 ¯ {\displaystyle {\overline {P_{n}P_{1}}}} sünd de Sieden oder ok Kanten vun dat Veeleck, alle annern Streken P i P j ¯ {\displaystyle {\overline {P_{i}P_{j}}}} , de twee Polygon-Eckpunkten verbinnt, sünd Diagonalen. Tomehrst warrt ok noch föddert: Dat Veeleck hett tominnst dree Eckpunkten, de poorwies ünnerscheedlich sünd Dree Naverpunkte liggt nich op een Lien. (Hier gellt ok de Punkten P n , P 1 {\displaystyle P_{n},P_{1}} als Navers.) Sünst kann een den Punkt in de
De Krickaante (Anas crecca), ok Krick(e), Krickje un, in Oostfreesland, ok (lüttje) Teeling un Lütje Rärder nömmt, is en Vagel ut de Familie vun de Aantenvagels. Dor höört se to dat Geslecht vun de Aanten an sik (Anas) mit to. Krickaanten höört to de Aarden mank de Aanten to, wo dat up de Noordhalfkogel vun de Eer an'n meisten vun gifft. Se leevt nich geern alleen un sünd dor goot an to kennen, datt se so lüttjet sünd. Mit 35 bit 36 cm is se in Europa de lüttjeste Aart mank de Aanten. Dor is se nich veel grötter mit, as en Duve in’e Stadt. In Middeleuropa brott se allerwegens, to'n Deel ok in grote Tahl. In de wecken Gemarken steiht se dat ganze Johr, annerwegens treckt se faken dör un steiht dor man bloß as Gast. De Carolinakricke warrt vun de wecken Ornithologen as egen Aart ankeken un sunnerlich beschreven as Anas carolinensis. Man se verscheelt sik nich groot vun de Kricke un vundeswegen meent de Lüde, de dor wat vun verstaht, to'n groten Deel, dor hannel sik dat um de Kricke ehre Unneraart Anas crecca carolinensis bi. Krickaanten weegt twuschen 250 un 400 g. De Waarten sünd en
Glen Spey is en Whisky-Brenneree bi Rothes, Morayshire, Schottland. De Brenneree Glen Spey is 1878 vun James Stuart & Co. ünner den Naam Mill of Rothes grünnt worrn. Stuart köff 1886 de Destille Macallan, Glen Spey güng dorgegen een Johr later för 11.000 £ an W. & A. Gilbert. Dat weer dormit dat eerste engelsche Ünnernehmen, dat en schottische Destille besitten de. En groot Füer hett 1920 gröttere Deelen vun de Brenneree bedrapen. In’t Johr 1962 hett sik W. & A. Gilbert mit United Wine Traders tohopendoon, wobi de International Distillers & Vitners (IDV) entstahn is. 1970 is de Destille renoveert worrn, wobi de Tall vun de Brennblasen vun twee op veer verdubbelt weer. 1972 is de IDV vun Watney Mann övernahmen worrn, de sülvst vun Grand Metropolitan sluckt weern. 1997 geev dat en Elefanten-Hochtiet twüschen Guinness un Grand Metropolitan, worut de Kunzern Diageo tostannen kamen is. De Destille Glen Spey höört to dat schottische Whiskyrebeet Speyside un betütt ehr Water ut den Doonie’s Spring. Dat Molt warrt vun frömme Moltereen an’n Moray Firth köfft. In de Destille gifft dat en Meeschfatt (mash tun) ut Eddelstahl vun twee Tunnen un acht Gäärfatten (wash backs) to 25.000 l. Brennt warrt in
De Lycaena phlaeas is en Bottervagel (Dagfalter) ut de Familie vun de Bläulinge (Lycaenidae). De Falter recken en Flögelspannwiet vun 22 bit 27 Millimetern. In' Gegensatz to de meest anner Bläulinge sünd beid Geslechter gliek farvt. Hör Vörderflögelböversieden sünd orangeroot farvt un hemm en breeden, dunkelbruunen Butenrand (Suumbinde). Dicht an dissen Rand sünd mehrere dunkel Wörpelflecken to sehn. De Achterflögel sünd dunkelbruun farvt un hemm en orangefarven Binde knapp an' Butenrand. De Rand sülvst is wellig bruun farvt un, as de Vörderflögels ok, hell franst. De Ünnersiet vun de Vöderflögel is ähnlich as de Böversiet farvt, an de Stäe vun Bruun is dat aber Graubruun un de Farv ok matter. De Ünnersiet vun de Achterflögel is bruungrau, hett lütt, swaart Punkte un dicht an den Butenrand en fien, orang punkt Binde. De Ruupen wurrn ca. 15 Millimeter lang. Se sünd meest gröön farvt, af un to aber ok rötlich mit en root Rügglien un ähnlich farvt Substigmatalliens. De könnt aber ok fehlen. De Ruupenkopp is bruunlichgröön un in den Körper torüchtrucken. Lycaena helle (Blauschillernder Feuerfalter) Lycaena phlaeas polaris Courvoisier, 1911. Vörkommen in Lappland un Norwegen. De Ünneraart is in Hööchten vun bit to 400 Metern anzudrapen un bild een Generatschoon
Mathew Hayman (* 20. April 1978 in Camperdown, New South Wales) is en austraalsch Radrennfohrer. Hayman wurr 2000 Profi bi Rabobank. Sien eerst internatschonale Erfolg weer de Gesamtsieg bi de Sachsen-Tour 2005 knapp vör den Düütschen Christian Knees. In de folgen Saison wunn he dat Straatenrennen bi de Commonwealth Games vörr David George un Allan Davis. 2011 kunn he dat franzöösch Eendagsrennen Paris–Bourges up sien Naam schrieven.. Sien bit dorhen gröttsten Erfolg fier he bi sein fievteihnst Deelnahm an dat Rennen Paris–Roubaix, as he dat Rennen ut en Sprint vun en fievköppig Tippgrupp vör Tom Boonen winnen kunn. 2005 Gesamtwertung Sachsen-Tour 2006 Goldmedaille Straatenrennen bi de Commonwealth Games 2011 Paris–Bourges 2016 Paris–Roubaix 2000 – 2009: Team Rabobank 2010 – 2011: Sky Professional Cycling Team 2012 – 2013: Sky Procycling 2014 – 2015: Orica-Greenedge [1] Im 15. Anlauf geht Haymans großer Traum in Erfüllung, radsportnews.com van' 10. April 2016 Mathew Hayman. Mehr Biller, Videos oder Audiodateien to’t Thema gifft dat bi Wikimedia Commons. Mathew Hayman in de Datenbank vun Radsportseiten.net Mathew Hayman in de Datenbank vun Procyclingstats.com (engelsch)
Jennifer Hetrick (* 20. Oktober 1958 in Westerville, Ohio, USA) is en US-amerikaansche Schauspelersche. Hetrick hett al as Kind ehrn eersten Optritt in’t Feernsehn hatt in de Feernsehreeg General Hospital. In fröhe Johren in Warffilmen mitarbeit, ünner annern för de Marke Oil of Olaz. De eerste bedüdenere Rull harr se 1989 in de Minireeg Unsub. In ehr Loopbahn as Schauspelersche hett se vör allen in Feernsehprodukschonen mitspeelt, gröttere Rullen harr se aver nich. Bekannt is se ünner annern för ehr Rull as Vash in de Reeg Star Trek: The Next Generation, de as Vörbild för en Action-Figur deen. Ok in L.A. Law speel se en gröttere Rull. De Schauspelersche hett een Dochter. Jennifer Hetrick in de Internet Movie Database (engelsch)
Een Linguolabial, auk Linguolabiaal schreven, is een Konsonant, de man tüügt dör dat Anrögen van’r böveren Lippe mit de Top van’r Tunge. Linguolabiale sind düht roor un blaut in wenigen Sproken up′r Welt to finnen. Se sind aver faken in den Sproken up Vanuatu. Buten düsse Gruppe van Ailannen finnt sik Linguolabiale blaut in Kajoko, wat een Dialekt van Bijago in Guinea-Bissau is un in Umotína, wat ene uutstorvene Bororoansproke is. Dat Internatschonale Phoneetske Alphabet transkribeert Linguolabiale dör dat "Möven-Diakratika" (◌̫, Unicode COMBINING SEAGULL BELOW U+032B) wat unner enen passigen alveolaren Konsonanten schreven werrt. Oder auk dör dat diakraatske Teken för apikale Konsonanten (U+033A ̺ COMBINING INVERTED BRIDGE BELOW), wat een unner den passigen bilabialen Konsonanten schrifft. Dat t.B. Alveolare oder Labiale as Linguolabiale artikullert werrt kann man bi welken Minsken as Sprookfehler finnen. Artikulatschoonssteed See p.270 François,Alexandre:Araki: A disappearing language of Vanuatu, 2002, Australian National University Pacific Linguistics, Canberra, S.270 Ladefoged and Maddieson 1996, p. 19. Olson et al. 2009, p. 523. Rosemary Beam de Azcona, Sound Symbolism. http://www.linguistics.berkeley.edu/~rosemary/55-fall2003-onomatopoeia.pdf
Spiek is en Dörp in de Gemeen Wuster Noordseeküst in’n Landkreis Cuxhoben, Neddersassen. De Oort liggt in de Masch von Land Wusten. De Noordsee liggt good dree Kilometer in’n Westen. Dat Water ut dat Rebeed flütt af över de Spieker Waterlöös. De Naveröörd sünd Sielhusen un de Wackelstraat in’n Noorden, Dieksenn, de Spieker Noordermarren, Steenau un Knill in’n Noordoosten, Hartingspecken, de Spieker Südermarren un Booth in’n Süüdoosten, Cappel un Bosenbüttel in’n Süden, de Cappler Nedderstreek in’n Süüdwesten un Cappler Olendiek un Spieker Olendiek in’n Noordwesten. Spiek kummt 1319 toeerst in de Oorkunnen vör, as de Kark dor grünnt worrn is. In’n Eersten Weltkrieg sünd 17 Soldaten ut dat Kaspel Spiek fullen oder vermisst un in’n Tweten Weltkrieg 103. In de Franzosentied von 1810 bet 1814 hett de Oort to de Mairie Spiek in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort weer vör 1852 in dat Spieker Veerdel von dat Kaspel Spiek un hett to dat Vaagdiegericht Land Wusten tohöört. Von 1852 bet 1885 weer dat in dat Amt Dorum un denn in’n Kreis Leh. 1932 is dat Deel von’n
De Haschenfleter Wettern is en Wettern, de tohoop mit’n Oosterbeek dat Water ut dat Moorrebeed in’n Noordwesten von de Stadt Stood afföhrt un in de Swing münnt. Dat Rebeed liggt twüschen de Öörd Stood (mit Hogenwedel), Hahl, Haddörp, Schregenmoor, Middelsdörp, Hammoh, Groot-Steernbarg, Stodermoor un Schölisch. Ok de fröheren Eenstelligen Hööv Villah, Steernbarg un Bockhorst doot in dat Rebeed liggen. De Wettern hett keen enkelten Born. Se spiest sik ut en Reeg Gravens in’n Süden von dat Kedener Moor, de ok mit’n Borgbeekkanaal verbunnen sünd. Von dor flütt dat Water na Süüdoosten twüschen Hogenwedel un Schölisch dör. Von rechts nimmt de Wettern den Randkanaal op un münnt denn in dat fröhere Haschenfleth in de Swing. Ut de Swing flütt dat Water wieder na de Elv un na de Noordsee. De Oosterbeek hett sien Born bi’n fröheren Lohbarg twüschen Wiepenkathen un Haddörp. Von dor flütt he eerst en Stück na Westen un dreiht denn twüschen Wittenmoor un Schregenmoor na Noordoosten. He geiht ünner de Bundsstraat 73 ünnerdör un flütt twüschen Middelsdörp-Siedlung un Haddörp langs. An de Gleise von de Nedderelvbahn nimmt de Oosterbeek von links den Grenzgraven twüschen Middelsdörp un Hammoh op. En Stück in’n Süden von Villah flütt von links de
Oosterbeek betekent Oosterbeek, Oort in de Gemeen Renkum, Gelderland, Nedderlannen, Oosterbeek, Beek in Hamborg, de in de Alster münnt, Oosterbeek, Beek in’n Landkreis Stood, Neddersassen, de in de Haschenfleter Wettern münnt, Oosterbeek, Beek in’n Landkreis Horborg, Neddersassen, de in’n Noordbeek münnt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Halloh (ok Lohbarg) is en 41 Meter hogen Barg in de Stadt Stood, Landkreis Stood, Neddersassen. De Öörd ümto sünd Haddörp in’n Noorden, Hahl in’n Noordoosten, Parlbarg in’n Oosten, Wiepenkathen in’n Süüdoosten, Wittenmoor in’n Süüdwesten un Schregenmoor in’n Noordwesten. In en Oorkunn von’n 30. August 1204, in de Hartog Hinnerk (V.) von Bruunswiek Haddörp an dat Marienklooster in Stood schenkt, kummt en Oort vör, de hanloge nöömt warrt. Villicht weer dor al de Halloh mit meent. Siet 1962 warrt in dat Rebeed von’n Halloh von dat Ünnernehmen WIKA Sand un Kies GmbH en Sand- un Kieskuhl bedreven. Archiv des Vereins für Geschichte und Altertümer der Herzogtümer Bremen und Verden und des Landes Hadeln zu Stade. Band 3, Pockwitz, 1869, Sied 280
Melau (hoochdüütsch Melau) is en Oort in de Gemeen Hullern-Twielenfleet (Samtgemeen Lüh) in’n Landkreis Stood, Neddersassen. De Oord höört polietsch al von öllers bi Twielenfleet mit bi. Melau liggt in de Masch dicht an’n Diek von dat Süüdöver von de Swing un höört to Oolland. Vörlagert is noch en Stück Butendieksland, so dat de Oord von de Swing üm un bi 800 Meter af is un von de Elv so bi 1,2 Kilometer. De Naveröörd sünd Brunshusen un Stodersand in’n Noorden, Bassenfleet in’n Oosten, Twielenfleet un Hullern in’n Süüdoosten, Wöhrn un Speersoort in’n Süden, dat Oollanner Veerdel von Stood in’n Süüdwesten un Schölisch, Hörn un Snee in’n Noordwesten. De Oort geiht trügg op en oold Eddelgood. In’n Eersten Weltkrieg sünd söven Soldaten ut Melau fullen oder vermisst. De Oort hett vör 1852 to dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Kreis Stood worrn. Melau is evangeelsch-luthersch präägt un höört to dat Kaspel von de Wilhadi-Kark in Stood. För de Kathoolschen is de Hillig-Geist-Kark in Stood tostännig. En Denkmaal för de Fullenen ut de twee Weltkrieg’ steiht in Twielenfleet op’n Karkhoff. Direkt
Hippolyte Aucouturier (* 17. Oktober 1876 in La Celle (Allier); † 22. April 1944 in Paris) weer en franzöösch Radrennfohrer. Aucouturier fung sien Loopbahn 1900 an. He hett fiev Mal an de Tour de France deelnommen un kunn dorbi fiev Deelstrecken up sien Naam schrieven. Bi Bordeaux–Paris as ok Paris–Roubaix weer "Le Terrible" (de Schreckliche) jewiels tweemal spoodriek. Bi de Tour de France 1904 kunn Aucouturier veer Deelstrecken winnen. Nah Afsluss vun de Rundfohrt bill de regelgeven Franzöösch Veloziped-Union (UVF) en Ünnersökenskommission, de bit to'n Dezember 1904 Dutzende Fohrer un Tüügen vernommen un sluutend den Utsluss vun mehreren Fohrern wegen verboden Afspraaken beslooten hett. Ok Aucouturier hörr to de utslooten Fohrer, sien Deelstreckensiege wurrn hüm weer aferkennt. 1901: Brüssel-Roubaix 1903: Paris–Roubaix 1903: Bordeaux–Paris 1904: Paris-Roubaix 1905: Bordeaux-Paris 1903: Gewinner vun twee Deelstrecken 1904: Gewinner vun veer Deelstrecken, de hüm wegen verboden Afspraaken aber weer aferkannt wurrn 1905: Tweet in de Gesamtwertung un Gewinner vun dree Deelstrecken Hippolyte Aucouturier. Mehr Biller, Videos oder Audiodateien to’t Thema gifft dat bi Wikimedia Commons. Hippolyte Aucouturier in de Datenbank vun Radsportseiten.net Hippolyte Aucouturier in de Datenbank vun de Tour de France
Hendrikus Andreas (Hennie) Kuiper (* 3. Februar 1949 in Denekamp) is en ehmalger nedderlannsch Radrennfohrer. Kuiper keem stuuv an de düütsch-nedderlannsch Grenz an den Nordhorn-Almelo-Kanal to Welt, wo de Öllern en Buernhoff harr. He sülvst is utbildt Maschinenbauer. Kuipertje, wu he wegen sien schmächtig Figur nömmt wurr, wee bi de Olympisch Spelen 1972 in München blots för dat 100-Kilometer-Mannschapstietfohren vörösehen, mit de he darten Platz recken dee. De Bronzemedaille wurr de nedderlannsch Mannschap wegen en Dopingfall aber aferkannt. Nah den Utfall vun en anner Fohrer wurr he körtfristig ok för dat Straatenrennen upstellt, in dat he de Goldmedaille wunn. De 182,4 Kilometer hett he in 4:14,37 Stunden schafft. In dat sülvig Johr wunn he noch dat britische Milk Race (heet nu Tour of Britain). He is dornah in dat Profi-Lager wesselt un wurr 1975 Profi-Weltmeester (vör Roger De Vlaeminck un Jean-Pierre Danguillaume). 1976 wunn he de Tour de Suisse, 1977 un 1980 wurr he jewiels Tweet bi de Tour de France. Kuiper, en ruhig un torüchhollen Typ, kunn ok eenig Klassiker up sien Naam schrieven; so wunn he 1983 Paris–Roubaix un 1985 – in dat Öller vun 36 Johren - den Fröhjohrsklassiker Mailand–Sanremo. 1977 wurr he in de Nedderlannen to’n
Wöhrn (hoochdüütsch Wöhrden) is en Oort in de Gemeen Hullern-Twielenfleet (Samtgemeen Lüh) in’n Landkreis Stood, Neddersassen. De Oord höört polietsch al von öllers bi Twielenfleet mit bi. Wöhrn liggt in de Masch un höört to Oolland. De Oord is von de Swing knapp een Kilometer af un von de Elv knapp twee Kilometer. De Naveröörd sünd Brunshusen, Stodersand un Melau in’n Noorden, Bassenfleet in’n Oosten, Twielenfleet un Hullern in’n Süüdoosten, Speersoort in’n Süden, dat Oollanner Veerdel von Stood in’n Süüdwesten un Schölisch un Hörn in’n Noordwesten. De Oort hett vör 1852 to dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Kreis Stood worrn. Wöhrn is evangeelsch-luthersch präägt un höört to dat Kaspel von de Marienkark in Twielenfleet. För de Kathoolschen is de Hillig-Geist-Kark in Stood tostännig. En Denkmaal för de Fullenen ut de twee Weltkrieg’ steiht in Twielenfleet op’n Karkhoff. Dicht an Wöhrn langs löppt de Landsstraat 111. De nächste Opfohrt op disse Straat liggt aver eerst twee Kilometer in’n Süüdwesten. De L 111 geiht in’n Noordwesten över Bützfleet na Drochters un in’n Süden bi Ottenbeek un Gothenborg an de Bundsstraat 73
Wöhrden is de hoochdüütsche Naam von Wöhrn, Gemeen in’n Kreis Dithmaschen, Sleswig-Holsteen, Wöhrn, Oort in de Gemeen Hullern-Twielenfleet in’n Landkreis Stood, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wöhrn betekent Wöhrn, Gemeen in’n Kreis Dithmaschen, Sleswig-Holsteen, Wöhrn, Oort in de Gemeen Hullern-Twielenfleet in’n Landkreis Stood, Neddersassen. Wöhrn is de Familiennaam von Fritz Wöhrn (1905–?), düütsch SS-Maat. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wührden is de hoochdüütsche Naam von Wührn, Oort in de Gemeen Leendaal in’n Landkreis Oosterholt, Neddersassen, Good Wührden, Good in de Gemeen Hilgemissen in’n Landkreis Neenborg, Neddersassen, Landwörden, Landschop an de Ünnerwerser. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Jan Böhmermann (* 23. Februar 1981 in Bremen) is en düütschen Satiriker un Moderater bi Höörfunk un Feernsehn. He is ok togange as Filmproduzent, Schriever un Journalisten. Sunnerlich bekannt wurrn is he vunwegen sien Mitmaken bi dat Neo Magazin Royale. Böhmermann is as Söhn vun en Polizeibeamten in den Bremer Stadtdeel Gröpeln boren wurrn. Upwussen is he in Aumund, wat to den Staddeel Veesack tohörn deit. As he 17 Johr oold weer, hett he sien Vadder verlaren Böhmermann hett en Reeg Kinner. In’n März 2015 hett Böhmrmann dör en Satire-Bidrag en Striet utlööst, as he seggt hett, en Video mit Yanis Varoufakis dor up, de den Middelfinger wiesen deit, weer nich echt, he, Böhmermann harr dor an rummuddelt. Varoufakis weer to düsse Tied Finanzminister vun Grekenland un dat seeg up dat Video so ut, as wenn he de Düütschen den Middelfinger wiesen dö, vunwegen, datt Bundskanzlersche Merkel un de düütsche Finanzminister Schäuble sik in de EU dor for insett harrn, de Greken vunwegen ehre Finanzkrise duchtig ran to nehmen. Dat Video weer vun Günther Jauch weer as „echt“ betekent wurrn. Dat ZDF hett later kloor stellt, dat hannel sik bi Böhmrmann siene Sendung um Satire. En ganzen Barg Kommentaters menen,
Theodor Wolfgang Hänsch (* 30. Oktober 1941 in Heidelbarg) is en düütsch Physiker un Hoochschoollehrer. He is Direkter an dat Max-Planck-Institut för Quantenoptik in Garching bi München. He gellt as en vun de Pioniere vun de Laserspektroskopie. Gemeensam mit John Lewis Hall und Roy Jay Glauber (beid USA) wurr he in' Dezember 2005 mit den Nobelpries för Physik uttekent. Hänsch hett sien Doktertitel 1969 an de Ruprecht-Karls-Universität Heidelbarg bi Peter Toschek mit dat Dissertatschonsthema Zur Wechselwirkung zweier Laser-Lichtfelder mit angeregten Neon-Atomen maakt. In' Ansluss doran gung he, mit en DAAD-NATO-Stipendium utstatt, to Arthur Leonid Schawlow an de Stanford University, Kalifornien. Hänsch harr Schawlow, de 1981 den Nobelpries för sien Bidrag to de Entwicklung vun de Laserspektroskopie kreeg, wiels en Sömmerschool in Schottland kennen lehrt. Wiels sien Tiet as Postdoc forsch Hänsch tosommen mit Schawlow an verscheeden Fraagstellungen vun de Laserphysik. Beid wurrn 1973 för hör Arbeiten as „California Scientist of the Year“ uttekent. Twee Johr later kreeg Hänsch en eegen Lehrstohl in Stanford. To sien Schölern hörrt ünner annern Carl Edwin Wieman, de 1977 in Stanford sien Doktertitel maakt hett un 2001 ebenfalls mit den Nobelpries för Physik uttekent wurr. Een vun sien bekanntst Hörer sall woll Steve Jobs ween
Roy Ward Baker (* as Roy Horace Baker 19. Dezember 1916 in London; † 5. Oktober 2010 ok dor) weer en britischen Filmspeelbaas un Filmproduzent. In junge Johren hett Baker af un an för de Gainsborough Studios in London arbeit un sik in de Johren dorna hooch arbeit bit to’n Helpsmann vun’n Speelbaas. Ünner annern hett he in de 1930er Johren bi Alfred Hitchcock arbeit. In’n Tweeten Weltkrieg weer he tosamen mit Eric Ambler bi de Army Kinematograph Unit. Dorna hebbt se tosamen baker sien eersten Film The OCtober Man dreiht. Eerst weer he as Roy Baker ünnerwegens, vun Mitt vun de 1960er Johren an hett he den Binaam Ward toföögt, üm nich mit den britischen Filmeditor verwesselt to warrn. In de 1960er un 1970er Johren weer Baker Speelbaas bi en poor Horrorfilmen, vör allen vun de Hammer-Studios. Man, he weer ok Speelbaas bi’t Feernsehn, för dat he to’n Bispeel achtteihn Episoden för de Reeg The Saint (dt.: Simon Templar) un acht Folgen för de Reeg The Avengers (dt.: Mit Schirm, Charme und Melone) usw. dreiht hett. Vun disse Feernseharbeiten sünd eenige Warken ok as Dubbelfolgen in düütsche Kinos wiest worrn. Baker hett sik 1992 vun’t aktive Filmgewarf torüchtogen. Baker
Richard Royce Schrock (* 4. Januar 1945 in Berne, Indiana) is en US-amerikaansch Chemiker un Nobelpriesdräger. Schrock hett de High School in San Diego besöcht un studeer an de University of California in Riverside un kreeg dor 1967 sien Bachelor of Science. 1971 hett he sien Doktertitel an de Harvard University maakt. Ansluutend weer he een Johr an de University of Cambridge un dree Johr bi de Chemiekonzern DuPont. Siet 1975 arbeit he an dat Massachusetts Institute of Technology un is siet 1980 Perfesser. Siet 1989 hett he den Frederick-G-Keyes-Lehrstuhl vun dat MIT inne. Schrock is Liddmaat vun de American Academy of Arts and Sciences (1989), dr National Academy of Sciences (1992) un de Royal Society (2008). Schrock is Mitgrünner un Upsichtsraat liddmaat vun XiMo AG, en in de Swiez ansässig Ünnernehmen, dat up de Entwicklung un Anwennen vun eegen Metathesekatalysatoren konzentreert is. Richard Schrock is verheiraadt un hett twee Kinner. Schrock forscht up dat Rebeet vun de Organometallchemie, de synthetisch Chemie, de anorgaansch Chemie, över Katalysatoren un Polymere. In' Speziellen forscht he an Katalysatoren för de Olefinmetathees un de Ringöffnungsmetathees-Polymerisatschonen. 1990 gelung hüm dat en bannig reaktiven Katalysator för de Olefinmetathees to entwickeln, de mit eenig funktschonellen Gruppen verträglich
De Grimme-Pries (bit 2010 Adolf-Grimme-Pries) is en Utteeknung for Feernseh-Sennen in Düütschland. He warrt as een vun de wichtigsten Priese in düt Genre ankeken. Sien Naam hett he kregen na Adolf Grimme (1889 - 1963). He weer de eerste Generaldirekter vun den Noordwestdüütschen Rundfunk. Utgeven warrt de Feernsehpries elk Johr vun dat Grimme-Institut in Marl. Vun 1964 af an stellt dat Produktschonen un Leistungen bi dat Feernsehn rut, de „de sunnerlichen Mööglichkeiten vun dat Medium Feernsehn allerbest bruken doot un dör Inholt un Methode en Vörbild ween könnt for de Feernsehpraxis“ (Statut vun dat Grimme-Institut). De Pries is stift' wurrn vun'n Düütschen Volkshoochschool-Verband (dvv). Bit 1973 hett de Volkshoochschool De Insel den Pries utgeven. Mit tein Grimme-Priese is bitherto de Speelbaas Dominik Graf de Priesdräger mit de meisten Priese (Stand: 2013). Blangen den Grimme-Pries gifft dat Institut ok den Grimme online Award un den Düütschen Radiopries ut. Grimme-Pries. Mehr Biller, Videos oder Audiodateien to’t Thema gifft dat bi Wikimedia Commons. „Grimme-Preis“ des Grimme-Instituts mit en Liste vun de Priesdrägers (siet 2004) Grimme-Pries-Archiv Lutz Hachmeister (Hrsg.): Das Fernsehen und sein Preis. Materialien zur Geschichte des Adolf-Grimme-Preises 1973–1993. (PDF; 661 KiB) [1] 3sat.online: Sehr geehrte Zuschauerin,sehr geehrter Zuschauer, vun'n 2012-09-03, togrepen an'n